Տոքթ. Միլիորինոյի առաջին հանդիպումը հայերու հետ կայացած է Սուրիա պաշտօնավարութեան օրերուն։ Ան այս տարածքաշրջանի հայերուն մէջ իւրայատուկ գիծեր կը նկատէ։ Անոնք մեծապէս կը տարբերին հոն ապրող ուրիշ ազգերէ։ Անոնց լեզուն, մշակոյթը եւ պատմութիւնը հակադրութեան մէջ էր տեղւոյն բնակիչներուն հետ։ Զարմանալիօրէն, այս համայնքները չէին թուիր օտարացած կամ մեկուսացած ըլլալ Սուրիոյ եւ Լիբանանի մէջ գերիշխող հոսանքէն։ Անոնք կեանքի բոլոր մարզերուն մէջ ներգրաւուած էին, մանաւանդ Լիբանանի մէջ՝ արուեստի, վաճառականութեան, եւ նոյնիսկ քաղաքականութեան մէջ, այս վերջինս ըլլալով շատ զարմանալի երեւոյթ մը, քանի որ փոքրամասնութեան մը համար դժուար է քաղաքական ներկայութիւն մը ունենալ, յատկապէս երբ այս փոքրամասնութիւնը եկուոր էր։